Scones (αγγλικά γλυκά ψωμάκια)
Τα scones είναι η ιδανική συνοδεία για το απογευματινό τσάι, σύμφωνα με τους Άγγλους. Παραδοσιακά τρώγονται με μαρμελάδα και clotted cream. Την τελευταία μπορούμε να την αντικαταστήσουμε και με κρέμα γάλακτος.
350 γρ. αλεύρι που φουσκώνει μόνο του, 1/4 κουτ. γλυκού αλάτι, 1 κουτ. γλυκού (κοφτό) μπέικιν πάουντερ, 1 καψάκι βανιλίνη , 85 γρ. βούτυρο, σε κύβους, 3 κουτ. σούπας ζάχαρη, 175 γρ. γάλα πλήρες, χλιαρό, 1 αυγό, ελαφρά χτυπημένο, για το άλειμμα, μαρμελάδα της αρεσκείας μας, κρέμα γάλακτος 35% - 36% λιπαρά, χτυπημένη
Βάζουμε το αλεύρι, το αλάτι και το μπέικιν πάουντερ στον κάδο του μίξερ και ανακατεύουμε με το γάντζο. Προσθέτουμε τους κύβους βουτύρου και τους τρίβουμε με τα δάχτυλά μας μέσα στο στεγνό μείγμα, με γρήγορες κινήσεις για να μην ζεσταθεί, μέχρι να φτιάξουμε ένα μείγμα ψιχουλιαστό.Προσαρμόζουμε το γάντζο. Ρίχνουμε στον κάδο το χλιαρό γάλα, τη ζάχαρη και τη βανίλια και δουλεύουμε με το γάντζο, μέχρι να ενωθούν σε ζύμη, λίγο κολλώδη. Ίσως χρειαστεί να προσθέσουμε ελάχιστο αλεύρι ακόμη, ίσα να ξεκολλά από τα τοιχώματα και να τυλιχτεί γύρω από το γάντζο, αλλά να μην στεγνώσει. Αδειάζουμε τη ζύμη σε αλευρωμένη επιφάνεια και την ανοίγουμε με πλάστη, σε φύλλο χοντρό, πάχους 1 εκ.Με φλιτζανάκι του καφέ κόβουμε δίσκους και τους βάζουμε σε μεγάλο ταψί με χαρτί ψησίματος. Ανοίγουμε ξανά με τον πλάστη το περίσσευμα ζύμης και κόβουμε κι άλλους δίσκους. Επαναλαμβάνουμε, μέχρι να τελειώσει.Προθερμαίνουμε το φούρνο στους 200° C. Αλείφουμε τα scones με το χτυπημένο αυγό και ψήνουμε για 10 λεπτά, μέχρι να φουσκώσουν και να χρυσίσει η επιφάνεια. Αφήνουμε 5 λεπτά να κρυώσουν, τα κόβουμε με μαχαιράκι στη μέση και αλείφουμε με μαρμελάδα. Προσθέτουμε χτυπημένη κρέμα γάλακτος και σερβίρουμε.
Αλεύρι (ζύμες)